MINISTERUL EDUCAŢIEI

INSPECTORATUL ŞCOLAR JUDEŢEAN BIHOR

**LICEUL TEOLOGIC PENTICOSTAL “BETEL” ORADEA**

Oradea 410602, str. Gen. Nicolae Șova, nr.6, CUI 12583587

Tel 0359-410603, 0259-410262 | e-mail: secretariatbetel@yahoo.com | [www.ltpbetel.ro](http://www.ltpbetel.ro)

**INFORMAȚII BURSE ȘCOLARE 2024-2025**

**Conform** **OME 5518/11.07.2024**

**BURSE DE EXCELENȚĂ OLIMPICĂ I și II**

Art. 6. — (1) Pentru stimularea excelenței, elevii beneficiază de burse de excelență olimpică I și II, acestea fiind alocate în funcție de distincțiile primite de către aceștia, după cum urmează:

a) bursa de excelență olimpică I se acordă elevilor care obțin distincții, respectiv premiile I, II, III sau mențiune ori medalii asimilate acestor distincții, la olimpiadele școlare internaționale, respectiv elevilor care obțin locurile I, II și III sau mențiune la campionatele sportive școlare internaționale recunoscute de Ministerul Educației, la Jocurile Olimpice, Jocurile Paralimpice, Jocurile Olimpice de Tineret. Bursele de excelență olimpică I se acordă lunar elevilor de gimnaziu și liceu, pe întreaga durată a anului școlar următor obținerii distincției. De bursa de excelență olimpică I beneficiază și elevii aflați în mobilitate internațională, pe durata mobilității, dar nu mai mult de anul școlar în care a fost acordată bursa. Prin excepție, elevii din ultimul an de studii liceale primesc un premiu în cuantum egal cu valoarea cumulate a bursei pentru un an școlar; acest premiu îl primesc inclusive elevii care beneficiau deja de bursă de excelență olimpică I sau II, de bursă de merit sau de bursă de reziliență, acordată în baza rezultatelor școlare din anul anterior;

b) bursa de excelență olimpică II se acordă elevilor de gimnaziu și liceu care obțin distincții, respectiv premiile I, II și III la olimpiadele școlare naționale organizate și finanțate de Ministerul Educației. Bursele de excelență olimpică II se acordă lunar elevilor de gimnaziu și liceu, pe întreaga durată a anului școlar următor obținerii distincției. Prin excepție, elevii din ultimul an de studii liceale primesc un premiu în cuantum egal cu valoarea cumulată a bursei pentru un an școlar; acest premiu îl primesc inclusiv elevii care beneficiau deja de bursă de excelență olimpică I sau II, de bursă de merit ori de bursă de reziliență, acordată în baza rezultatelor școlare din anul anterior.

(2) Bursele de excelență olimpică I și II care au la bază rezultatele obținute conform prevederilor alin. (1) lit. a) și b),atestate prin copii de pe diplomele obținute, certificate pentruconformitate cu originalul la nivelul unității de învățământ, se acordă elevilor pe baza unei cereri depuse de părinte/reprezentantul legal/elevul major în primele 25 de zile calendaristice de la începerea cursurilor anului școlar sau în termen de 15 zile calendaristice de la data obținerii premiului pentru elevii din anii terminali.

**BURSE DE MERIT și BURSE DE REZILIENȚĂ**

* Pot primi bursă de merit și de reziliență doar elevii promovați la toate disciplinele și care au obținut media 10 la purtare, la finalul cursurilor din anul școlar anterior
* În situația în care elevii acumulează 10 sau mai multe absențe nemotivate într-o lună, nu primesc bursa  de  reziliență și  bursa  de  merit,   pentru luna respectivă.
* Numărul burselor de merit, cumulate cu numărul burselor de reziliență se acordă pentru mimim 30% din elevii din fiecare clasă de liceu, după cum urmează:

***Bursa de merit***

1. 30% din elevii din fiecare clasă de liceu, mai puțin elevii din clasa a IX-a, în ordinea descrescătoare a mediilor generale anuale; în situația în care prin aplicarea procentului de 30% nu sunt cuprinși toți elevii cu medii generale anuale mai mari sau egale cu 9,50, lista va fi extinsă pentru a-i cuprinde și pe aceștia;
2. 30% din elevii fiecărei clase a IX-a, în ordinea descrescătoare a mediilor de admitere în învățământul liceal sau profesional; în situația în care prin aplicarea procentului de 30% nu sunt cuprinși toți elevii cu medii de admitere mai mari sau egale cu 9,50, lista va fi extinsă pentru a-i cuprinde și pe aceștia;
3. elevilor care au obținut premiile I, II sau III la etapele județene ale olimpiadelor școlare recunoscute de Ministerul Educației, conform calendarelor competiționale aprobate prin ordin de ministru, precum și elevilor care fac parte din loturile restrânse de pregătire pentru participarea la olimpiadele internaționale;
4. elevilor care au obținut premiul I la etapele naționale ale concursurilor școlare și extrașcolare recunoscute și finanțate de Ministerul Educației, conform calendarelor competiționale aprobate prin ordin de ministru;
5. elevilor care au obținut premiul I la etapele naționale ale concursurilor școlare și extrașcolare recunoscute de Ministerul Educației, fără finanțare, conform calendarelor competiționale aprobate prin ordin de ministru;

***Bursa de reziliență***

1. 30% din elevii din fiecare clasă de liceu, mai puțin elevii din clasa a IX-a, în ordinea descrescătoare a mediilor generale anuale; în situația în care prin aplicarea procentului de 30% nu sunt cuprinși toți elevii cu medii generale anuale mai mari sau egale cu 7,00, lista va fi extinsă pentru a-i cuprinde și pe aceștia;
2. 30% din elevii fiecărei clase a IX-a, în ordinea descrescătoare a mediilor de admitere în învățământul liceal sau profesional; în situația în care prin aplicarea procentului de 30% nu sunt cuprinși toți elevii cu medii de admitere mai mari sau egale cu 7,00, lista va fi extinsă pentru a-i cuprinde și pe aceștia;
* Bursele de merit și de reziliență obținute în baza prevederilor de mai sus se acordă în perioada cursurilor școlare.
* În cazul în care în clasă există unul sau mai mulți elevi cu media generală anuală/media notelor egală cu a celui de pe ultima poziție din lista beneficiarilor de burse de merit și reziliență, lista va fi extinsă pentru a-i cuprinde pe toți cei cu medii egale.
* Pentru elevii din clasele terminale ale învățământului liceal și profesional, bursele de merit corespunzătoare literelor d) și e) se acordă începând cu luna următoare obținerii rezultatelor, până la finalul anului școlar, cu condiția ca elevul să nu beneficieze deja de bursă de merit/bursă de excelență olimpică.
* Elevii nu trebuie să facă cerere pentru obținerea acestei burse, cu excepția celor care se încadrează la punctele d) și e), pentru care părintele depune cerere și copie după diplomele obținute, în termen de 25 zile calendaristice de la începerea cursurilor anului școlar.

**BURSE SOCIALE**

* Bursa socială se acordă la cerere, în funcție de situația materială/socială/medicală a elevului, a familiei sau a susținătorilor legali.
* Bursa socială se acordă elevilor din învățământul preuniversitar de stat, înscriși la cursurile cu frecvență, inclusiv celor școlarizați la domiciliu sau care urmează cursurile în școala de spital, care se încadrează în cel puțin una dintre următoarele situații:
1. elevi proveniți din familii care realizează un venit mediu net lunar pe membru de familie, supus impozitului pe venit, pe ultimele 12 luni anterioare cererii, mai mic de 50% din salariul minim net pe economie; se va lua în calcul salariul minim net pe economie în vigoare la data depunerii cererii;
2. elevi minori, respectiv elevi în risc de excluziune socială, neangajați pe piața muncii și înscriși în formele de învățământ cu frecvență redusă sau în programele educaționale de tip „A doua șansă”, a căror familie realizează un venit mediu net lunar pe membru de familie, supus impozitului pe venit, pe ultimele 12 luni anterioare cererii, mai mic de 50% din salariul minim net pe economie; se va lua în calcul salariul minim net pe economie în vigoare la data depunerii cererii;
3. elevi cu unul sau ambii părinți decedați și elevi asupra cărora a fost instituită o măsură de protecție specială, respectiv plasamentul/plasamentul de urgență, **fără a se lua în considerare nivelul venitului mediu pe membru de familie;**
4. elevi care provin din familii monoparentale**, care realizează un venit mediu net lunar pe membru de familie, suspus impozitării, pe ultimele 12 luni anterioare cererii, mai mic de un salariu minim net pe economie;**se va lua în calcul salariul minim net pe economie în vigoare la data depunerii cererii**;**
5. elevi care au deficiențe/afectări funcționale produse de boli, tulburări sau afecțiuni ale structurilor și funcțiilor organismului, încadrate conform criteriilor din anexa nr. 1 la Ordinul ministrului sănătății și al ministrului muncii, familiei, protecției sociale și persoanelor vârstnice nr. 1.306/1.883/2016 pentru aprobarea criteriilor biopsihosociale de încadrare a copiilor cu dizabilități în grad de handicap și a modalităților de aplicare a acestora, cu modificările și completările ulterioare, și structurate tipologic conform aceluiași ordin, **fără a se lua în considerare nivelul venitului mediu pe membru de familie**;
6. elevi cu  afecțiuni  oncologice  și/sau  cronice  școlarizați, pentru o perioadă mai mare de 4 săptămâni, în cadrul „Școlii din Spital” sau la domiciliu, fără a se lua în considerare nivelul venitului mediu pe membru de familie;
7. elevi care revin după școlarizarea din cadrul „Școlii din Spital” în unitatea de învățământ la care au fost înmatriculați anterior, fără a se lua în considerare nivelul venitului mediu pe membru de familie;
8. elevi proveniți din familii care beneficiază de venit minim de incluziune conform Legii nr. 196/2016 privind venitul minim de incluziune, cu modificările și completările ulterioare, în baza deciziei de stabilire a dreptului la ajutor de incluziune al familiei elevului.

***Actele necesare obținerii burselor sociale prevăzute la literele a) și d) din* OME 5518/11.07.2024**

* cererea părintelui/reprezentantului legal/elevului major;
* declarație pe propria răspundere privind veniturile nete, cu caracter permanent, obținute pe ultimele 12 luni anterioare cererii, realizate de membrii familiei, supuse impozitului pe venit, și acordul privind prelucrarea datelor cu caracter personal pentru verificarea respectării criteriilor de acordare a bursei; la stabilirea venitului mediu net lunar pe membru de familie se iau în calcul toate veniturile nete cu caracter permanent realizate de membrii familiei, supuse impozitului pe venit. Prin *venituri nete*se înțelege totalitatea sumelor primite/realizate de persoana singură, respectiv de fiecare membru al familiei, reprezentând valoarea obținută după aplicarea cotei de impozitare asupra venitului impozabil stabilit conform Legii nr. 227/2015 privind Codul fiscal, cu modificările și completările ulterioare. Veniturile declarate vor fi verificate de școală pe platforma PatrimVen.
* documente doveditoare ale componenței familiei: certificatele de naștere ale copiilor sub 14 ani, actele de identitate ale persoanelor care au peste 14 ani, acte de stare civilă, sentință judecătorească din care să rezulte stabilirea domiciliului copilului/copiilor la unul dintre părinți, certificat de deces, decizia instanței de menținere a stării de arest, raport de anchetă socială în cazul părinților dispăruți, după caz.

***Actele necesare obținerii burselor sociale prevăzute la litera c) din* OME 5518/11.07.2024**

* cererea părintelui/reprezentantului legal/elevului major;
* documente doveditoare ale componenței familiei: certificatele de naștere ale copiilor sub 14 ani, actele de identitate ale persoanelor care au peste 14 ani, acte de stare civilă, sentință judecătorească din care să rezulte stabilirea domiciliului copilului/copiilor la unul dintre părinți, certificat de deces, decizia instanței de menținere a stării de arest, raport de anchetă socială în cazul părinților dispăruți, după caz.

***Actele necesare obținerii burselor sociale prevăzute la litera e) din* OME 5518/11.07.2024**

* cererea părintelui/reprezentantului legal/elevului major;
* certificatul de încadrare în grad de handicap sau a certificatul eliberat de medicul specialist (tip A5), cu luarea în evidență de către medicul de la cabinetul școlar

***Actele necesare obținerii burselor sociale prevăzute la litera e) din* OME 5518/11.07.2024**

* cererea părintelui/reprezentantului legal/elevului major;
* documente medicale relevante

***Actele necesare obținerii burselor sociale prevăzute la litera h) din* OME 5518/11.07.2024**

* Acordarea burselor sociale pentru elevii proveniți din familii care beneficiază de venit minim de incluziune se face în urma comunicării la inspectoratul școlar, de către agențiile pentru plăți și inspecție socială județene, a listei elevilor care frecventează învățământul cu frecvență, proveniți din familii beneficiare de ajutor de incluziune, în luna anterioară celei de raportare a listei.

***Obs.***

* Lista elevilor care beneficiază de burse sociale poate fi revizuită lunar, la cererea beneficiarilor.
* Bursele sociale se acordă și în perioada vacanțelor școlare. Prin excepție, nu primesc bursa socială în perioada vacanței de vară:
1. elevii care nu au promovat anul școlar;
2. elevii care la sfârșitul anului școlar sunt corigenți la mai mult de o disciplină și au acumulat mai mult de 20 de absențe nemotivate/an;
3. elevii care repetă anul școlar din alte motive decât medicale.
* Elevii care acumulează 10 sau mai multe absențe nemotivate într-o lună nu primesc bursa socială pentru luna respectivă.
* Toate documentele mai sus menționate se depun în termen de **25 zile** calendaristice de la începerea cursurilor anului școlar.
* Pentru elevii din anii terminali, bursele sociale se acordă și în   perioada   primei   sesiuni   a   examenului   național   de bacalaureat sau a examenului de certificare a calificării profesionale, până la comunicarea rezultatelor finale, cu  condiția  ca  elevii  bursieri  să  se prezinte la examene.

**ATENȚIE!**

* Un elev poate beneficia de o singură bursă de merit pe an, indiferent de rezultatele obținute în anul școlar anterior, ca medie generală sau rezultate la competiții.
* Bursa socială se poate cumula cu bursa de merit, cu cea de reziliență și cu bursa tehnologică.
* Un elev poate beneficia de o singură bursă socială, din bugetul Ministerului Educației, chiar dacă îndeplinește criteriile prevăzute la mai multe tipuri de burse sociale.
* Elevii cu C.E.S. pot beneficia de toate tipurile de burse menționate mai sus.
* Elevii străini înscriși în învățământul preuniversitar din România pot beneficia de burse.
* Sumele alocate pentru bursele elevilor sunt neimpozabile și nu sunt luate în considerare la calculul venitului mediu net lunar pe membru de familie, necesar pentru obținerea venitului minim garantat, precum și pentru alte beneficii sociale.
* Documentele solicitate se depun la învățătorii sau diriginții de la clasă.
* **Pe fiecare extras de cont, părintele / tutorele / reprezentantul legal al minorului care depune cererea, va specifica următoarele**:

 ***În acest cont doresc să virați bursa pentru elevul (nume și prenume elev), după care veți trece numele și prenumele dumneavoastră și semnătura.***

* **Termen depunere dosare la diriginți 30 septembrie 2024.**
* După expirarea termenului de depunere, părinții/reprezentanții legali pot completa sau corecta dosarele incomplete sau incorecte, la solicitarea Comisiei de management al burselor, în termen de maximum 5 zile lucrătoare de la solicitare.
* Pentru lunile septembrie 2024 și octombrie 2024, plata burselor se va face la data de 20 noiembrie 2024.

**Răspunsuri la întrebări frecvente:**

CE VENITURI DECLARĂM PENTRU BURSA SOCIALĂ?

 **DA NU**

- salarii - alocații copii

- tichete de masa - burse/premii

- vauchere vacanță - indemnizație creștere copil

- premii/sporuri - indemnizație handicap

- chirii/arende - card de alimente

**-** dividende - orice formă de ajutor de stat

- activități independente - venitul minim pe incluziune

- dobânzi/acțiuni/jocuri - moșteniri/donații

- vânzări imobinl/terenuri - exproprieri/despăgubiri

- pensiile impozabile

- pensii alimentare

- alte venituri impozabile